Luonnos komission päätös taloudellisen tuen myöntämisestä teknisen hiilentutkimuksen hankkeille EHTY: n perustamissopimuksen 55 artiklan 2 kohdan c alakohdan nojalla /* SEK/2001/1275 lopull. */





Luonnos KOMISSION PÄÄTÖS taloudellisen tuen myöntämisestä teknisen hiilentutkimuksen hankkeille EHTY:n perustamissopimuksen 55 artiklan 2 kohdan c alakohdan nojalla EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 55 artiklan, on kuullut EHTY:n neuvoa-antavaa komiteaa ja saanut neuvostolta puoltavan lausunnon, sekä katsoo seuraavaa: (1) EHTY:n perustamissopimuksen 55 artiklan 2 kohdan c alakohdassa annetaan mahdollisuus käyttää 50 artiklassa tarkoitetuista maksuista kertyviä varoja tutkimuksen edistämiseen. (2) Komissio on laatinut teknisen hiilentutkimuksen toimintaohjelman asiakirjassaan, joka koskee teknisen hiilentutkimuksen keskipitkän aikavälin suuntaviivoja [1]. [1] EYVL C 67 of 4.3.1994. (3) Komissio on julkaissut ehdotuspyynnön [2] tiettyjä aiheita koskevista yhteishankkeista EHTY:n vuoden 2001 teknisen hiilentutkimusohjelman alalla. [2] EYVL C 348 of 5.12.2000. (4) Ansiokkaimmat hankkeet on valittu edellä mainituissa keskipitkän aikavälin suuntaviivoissa ja ehdotuspyynnössä määriteltyjen perusteiden mukaisesti ja kiinnittäen erityistä huomiota hiilen kilpailuaseman parantamiseen, yhteisön varojen järkevään käyttöön ja ennen kaikkea tehokkaaseen ympäristösuojeluun. (5) Komissio on varannut hiilialan tutkimukseen 23 000 000 euroa 30 päivänä joulukuuta 2000 tehdyllä komission päätöksellä N:o 2749/2000/EHTY [3], joka koskee EHTY:n toimintatalousarviota varainhoitovuodeksi 2001 (budjettikohta 3.2), [3] EYVL L 318 of 16.12.2000. ON PÄÄTTÄNYT SEURAAVAA: 1 artikla Myönnetään 22 581 900 euroa taloudellisena tukena liitteessä I luetelluille hiilialan tutkimushankkeille. Tämä summa ja määrät, joihin viitataan seuraavissa artikloissa, kirjataan EHTY:n varainhoitovuoden 2001 toimintatalousarvion kohtaan B.3.2. 2 artikla Tutkimukseen liittyvien lisäkustannusten ja erityisesti tiedon levittämiseen kaikkia soveltuvia keinoja käyttäen sekä myös patentoimiseen ja patenttien säilyttämiseen liittyvien lisäkustannusten kattamiseen voidaan käyttää 418 100 euroa. 3 artikla Varataan yhteensä 23 000 000 euron suuruinen määräraha liitteessä I luetelluille hankkeille myönnetyn tuen ja 2 artiklassa mainittujen lisäkustannusten kattamiseen. 4 artikla Liitteessä II luetelluille hankkeille voidaan myöntää taloudellista tukea siltä osin, kuin uudelleen jaettuja määrärahoja tai lisämäärärahoja vapautuu käytettäväksi kuluvan varainhoitovuoden aikana. 5 artikla Yhteisön myöntämä taloudellinen tuki ei saa vaikuttaa kilpailuedellytyksiin perustamissopimuksen määräysten vastaisesti. Tehty Brysselissä päivänä kuuta . Komission puolesta L. DE PALACIO Komission varapuheenjohtaja LIITE I komission päätökseen EHTY:n perustamissopimuksen 55 artiklan 2 kohdan c alakohdan mukaisesta TEKNISESTÄ HIILENTUTKIMUKSESTA VUONNA 2001 Pääohjelma Tässä liitteessä on lueteltu tärkeysluokkaan I sijoitetut tutkimushankkeet. Komission yksiköt ovat valinneet hankkeet kuultuaan EHTY:n hiilentutkimusohjelman asiantuntijakomiteaa sekä EHTY:n hiilentutkimuskomiteaa. Valintaa tehdessään komission yksiköt noudattivat teknisen hiilentutkimusohjelman yleisiä tavoitteita, jotka määritellään teknistä hiilentutkimusta koskevissa keskipitkän aikavälin suuntaviivoissa [4] ja jotka ovat: [4] EYVL C 67 of 4.3.1994. - tehokas ympäristönsuojelu ja yleisön tietämyksen lisääminen hiilen asemasta energialähteenä - hiilen kilpailuaseman parantaminen - yhteisön varojen järkevä käyttö - työterveyden ja -turvallisuuden parantaminen hiiliteollisuudessa. Lisäksi noudatettiin keskipitkän aikavälin suuntaviivoissa määriteltyjä yleisiä valintaperusteita sekä vuoden 2001 tutkimusohjelmaan liittyvässä ehdotuspyynnössä [5] asetettuja ehtoja. Mainitussa ehdotuspyynnössä komissio pyysi erityisesti tiettyjä aiheita käsitteleviä kansainvälisiä yhteishanke-ehdotuksia. [5] EYVL C 348 of 5.12.2000. Työterveyteen ja -turvallisuuteen sekä hiilikaivosten työolosuhteiden parantamiseen liittyvät kysymykset on otettu huomioon, ja painoa on pantu erityisesti hiilikaivostoimintaan ja hiilenkäyttöön liittyville ympäristönäkökohdille. Seuraavassa tärkeysluokkaan I kuuluvia hankkeita koskevassa taulukossa on merkitty työterveyteen ja -turvallisuuteen liittyvät tutkimushankkeet S-kirjaimella ja ympäristöhankkeet E-kirjaimella. >TAULUKON PAIKKA> LIITE II komission päätökseen EHTY:n perustamissopimuksen 55 artiklan 2 kohdan c alakohdan mukaisesta TEKNISESTÄ HIILENTUTKIMUKSESTA VUONNA 2001 Lisäohjelma Tässä liitteessä on lueteltu tärkeysluokkaan II sijoitetut tutkimushankkeet. Niiden katsotaan ansaitsevan taloudellista tukea, mutta niitä pidetään kuitenkin vähemmän tärkeinä kuin pääohjelman hankkeita. Lisäohjelma onkin näin ollen varaluettelo, jonka hankkeita voidaan tukea myöhemmin vuoden aikana lisätalousarviosta tai käyttämättä jääneillä budjettivaroilla. Lisäohjelman hankkeet on valittu samaa menettelyä käyttäen ja samoin perustein kuin pääohjelmankin hankkeet. Hankkeet on lueteltu teknisen sisältönsä mukaisessa järjestyksessä eikä tärkeysjärjestyksessä. >TAULUKON PAIKKA> 3. LYHENNELUETTELO >TAULUKON PAIKKA>